b"\n_START_ARTICLE_\nVictoria Kamhi\n_START_PARAGRAPH_\nVictoria Kamhi de Rodrigo (s. 1905, k. 21. hein\xc3\xa4kuuta 1997) oli turkkilainen pianisti._NEWLINE_Kamhi opiskeli Lalewiczin, L\xc3\xa9vyn ja Vi\xc3\xb1esin johdolla. H\xc3\xa4n tapasi vuonna 1929 s\xc3\xa4velt\xc3\xa4j\xc3\xa4 Joaqu\xc3\xadn Rodrigon. Pari meni naimisiin 19. tammikuuta 1933 ja asui avioliittonsa varhaisissa vaiheissa Ranskassa ja Saksassa ennen kuin palasivat Espanjaan 1939._NEWLINE_Kamhi luopui ammattipianistin urastaan menty\xc3\xa4\xc3\xa4n naimisiin Rodrigon kanssa. H\xc3\xa4n oli merkitt\xc3\xa4v\xc3\xa4 vaikuttaja ja avustaja sokean s\xc3\xa4velt\xc3\xa4j\xc3\xa4n uralla ja kirjoitti my\xc3\xb6hemmin el\xc3\xa4m\xc3\xa4kerrallisen teoksen De la mano de Joaqu\xc3\xadn Rodrigo: Historia de nuestra vida. Teoksesta on my\xc3\xb6s tehty englanninkielinen k\xc3\xa4\xc3\xa4nn\xc3\xb6s Hand in hand with Joaqu\xc3\xadn Rodrigo: My life at the Maestro's side._NEWLINE_Kamhi ja Rodrigo saivat 27. tammikuuta 1941 ainoan lapsensa Cecilian. H\xc3\xa4n meni naimisiin viulisti Agust\xc3\xadn Le\xc3\xb3n Aran kanssa ja synnytti Cecilitan ja Patrician, Rodrigon ja Kamhin lapsenlapset._NEWLINE_Victoria Kamhi kuoli hein\xc3\xa4kuussa 1997, kaksi vuotta ennen Rodrigoa. H\xc3\xa4net on haudattu Aranjueziin."